150. löggjafarþing 2019–2020.

Þingskjal 1092 — 496. mál.

Svar

fjármála- og efnahagsráðherra við fyrirspurn frá Andrési Inga Jónssyni
um starfsmannafjölda Rarik.

Fjármála- og efnahagsráðuneytið óskaði eftir upplýsingum og áformum frá Rarik og byggjast svör ráðherra á þeim upplýsingum.

1.	Hver hefur þróun starfsmannafjölda verið hjá Rarik frá árinu 2000? Svarið óskast sundurliðað eftir árum, greint niður á starfsstöðvar hvers tíma og hvar starfsfólk hefur verið staðsett utan starfsstöðva.

Í meðfylgjandi töflu kemur fram þróun á starfsmannafjölda Rarik á hverri starfsstöð óháð starfshlutfalli. Á árinu 2007 tók Orkusalan til starfa og fóru þá tíu starfsmenn Rarik yfir til Orkusölunnar sem skýrir að mestu breytinguna frá 2006 til 2008.

2.	Eru áform um að fjölga eða fækka starfsfólki á einstökum starfsstöðvum eða stöðum?

Rarik hefur ekki gert sérstakar áætlanir um breytingar á fjölda starfsmanna eftir staðsetningum þeirra.

3.	Hvernig skiptast viðskiptavinir Rarik á milli landshluta?

Í meðfylgjandi töflu er gerð grein fyrir fjölda viðskiptavina í janúar 2020 og hlutfalls
skiptingu milli landshluta eftir lögheimilum.